મ્યુનિ. સૂત્રોનાં જણાવ્યા અનુસાર, શેઢીનુ પાણી બંધ કરીને હાલ તો નર્મદા કેનાલમાંથી વધુ પાણી આપવાની ખાતરી આપવામા આવી છે, પરંતુ કેનાલમાં જ પાણીનું લેવલ ઘટશે ત્યારે કોતરપુરથી ઉત્તર, પૂર્વ અને દક્ષિણ ઝોનનાં છેવાડાનાં વિસ્તારોમાં પાણી પહોંચાડવા જતાં મુશ્કેલી પડશે તે નિશ્ચિત છે અને ત્યાં પાણીની બૂમરાણ મચશે. કોતરપુરથી દક્ષિણ, પૂર્વમાં પાણી પહોંચાડવાનાં પગલે પશ્ચિમ અને મધ્ય ઝોનને મળતા પાણીના જથ્થા ઉપર પણ ઓછાવત્તા અંશે અસર થશે. એકંદરે નર્મદામાંથી ૯૦૦ એમએલડી જેટલુ પાણી પ્રાપ્ત થશે તે સિવાયનાં પાણી માટે બોરવેલ ઉપર જ આધાર રાખવો પડશે.